IT-sjefen frifunnet for Skøyen-drapet
Domsavsigelsen i drapssaken startet klokken 14 onsdag. Dommeren leste opp slutningen først. - NN frifinnes for brudd på straffelovens paragraf 233 (drap), leser tingrettsdommer Anne Margrethe Lund for en fullsatt rettsal i Oslo tingrett. Han er imidlertid dømt for å ha utført hærverk på biler i garasjeanlegget på Skøyen. 45-åringen smilte kort da han forsto at han var frifunnet, før han fulgte nøye med på den videre opplesningen av dommen. 45-åringen ble ikke idømt noe erstatningsansvar, og må heller ikke betale saksomkostninger. Dommen er enstemmig. - Jeg aksepterer dommen, sier 45-åringen.45-åringen ønsker ikke selv å kommetere frifinnelsen overfor VG Nett. Forsvareren hans forklarer at klienten er svært lettet. - Det er klart at to og et halvt års mareritt er over. Men han er fullstendig klar over at det nå er to ukers ankefrist i saken, sier forsvarer Knut Lindboe til et samlet pressekorps. Den profilerte statsadvokaten Svein Holden har ført saken for påtalemyndigheten. Han forklarer at det er Riksadvokaten som må ta avgjørelsen om en eventuell anke til lagmannsretten. - Vi har ment at dette er drapsmannen, men må ta innover oss at retten har et annet syn på saken, sier Holden.Et av de sentrale spørsmålene i straffesaken, var om fruktkniven som ble funnet hjemme på kjøkkenet til 45-åringen er drapsvåpenet. Retten utelukker ikke at fruktkniven kan være kniven som ble brukt til å påføre Vegard Bjerck de dødelige stikkskadene. - Men selv om fruktkniven kan ha forårsaket skadene, så er det ikke tilstrekkelig bevist, leser dommeren. Flere eksperter har ment at fruktkniven kan være drapsvåpenet, lengst gikk en ekspert fra tyske Kripos. I den 47 sider lange tyske rapporten blir det slått fast at fruktkniven har laget spor i ribbeinsbrusken til Vegard Bjerck, og er derfor drapsvåpenet. Flere eksperter har vurdert den tyske rapporten. - Etter en samlet vurdering av av de sakkyndiges rapporter, har retten besluttet at det er mer sannsynlig at kniven er drapsvåpenet enn at den ikke er det, leser dommeren.Blant annet mener retten det er sannsynlighetsovervekt for at 45-åringen satt på datamaskinen da drapet skjedde, og at han derfor har alibi.Den tidligere IT-sjefen har fra første stund etter at han ble siktet, nektet for å ha noe med drapet å gjøre. 45-åringen kom i politiets søkelys da han noen måneder etter drapet, ble tatt på fersken mens han ripet opp lakken på en bil politiet hadde plassert i garasjeanlegget. Politiets teori har fra tidlig i etterforskningen vært at Vegard Bjerck også fersket 45-åringen i å utføre ødeleggelser på en bil, og ble drept som følge av dette. Den drapstiltalte mannen har erkjent å ha gjort hærverk på noen biler i garasjeanlegget, men ikke drapsdagen.Etterforskningen av drapet er en av de mest omfattende drapsetterforskningene i Norge siden Orderud-saken på begynnelsen av 2000-tallet. BAKGRUNN:Mysteriet i Skøyen-garasjen
Retten mener det ikke er bevist at det var den 45 år gamle IT-sjefen som drepte Vegard Bjerck (43) i garasjeanlegget på Skøyen.